Franséisch an der Schoul
Channel: SCRIPT
Date: 15/06/2021

Wéi erliewe Schüler a Studenten d’Franséisch-Léieren am Lëtzebuerger Schoulsystem? Wat sinn d’Ufuerderungen un d'Enseignéieren vun dëser Sprooch? A wéi eng Roll spillt d’Franséischt an onser Gesellschaft? Dës an aner Froen stinn am Mëttelpunkt vum Webinaire, den de SCRIPT a Radio 100,7 de 15. Juni 2021 vu 14.30 bis 16.00 proposéieren.

Am Studio sinn:
 
D’Tonia Raus, Professesch fir Franséisch Literatur & hier Didaktik, an Direktesch vun der Franséisch-Filière vum “Master en enseignement secondaire” op der Uni.

D’Christiane Bechtold, Schoulmeeschtesch détachéiert um SCRIPT a Spezialistin fir d’Entwécklung vun didakteschem Material fir Franséisch an der Grondschoul.

D’Jessica Walté, Franséisch-Professesch am Lycée des Arts et Métiers an Auteure vu franséische Schoulbicher a Programmer fir de Secondaire.

Den Nicolas Palumbo, Conseiller didactique, Formateur fir Franséisch um Institut de formation de l’éducation nationale (IFEN) a Franséischenseignant am Lycée Nic Biever Dudelange.

An der Emissioun sinn zousätzlech eng ganz Rei vun Expertinnen an Experten ze héieren an och d’Stëmmen vu Franséisch-Apprenanten.